La Marginedako zubia

La Marginedako zubia () La Margineda izeneko tokian zubi bat da, Andorra la Vellan. Andorran zutik mantentzen den Erdi Aroko zubi handiena da.

Zubiaren ondoan Katalan hizkuntza eta literaturaren lehen kongresoa oroitzen duen eskultura bat aurkitzen da, Vicenç Alfaro eskultore valentziarrak egindakoa.

 Historia 
Zubiaren lehenengo aipamena 1487ko agiri batean agertzen bada ere XIV. mendean eraikia izan liteke.

2003. urtean Andorrako Gobernuak Interes kulturaleko ondare izendatu zuen zubia. 2007an indusketa lanak egin ziren zubiaren osotasun guztia azaleratzeko.

 Egitura 
Andorra la Vellatik Sant Julià de Lòriara doan oinezkoentzako errege bidean dago eta Valira ibaia zeharkatzen du. Harrizko zubi honek diametro handiko arku bakarra du, 9,20 metrotako altuera duena. Arkuaren zabalera 21 metrotakoa da eta zubiak guztira 33 metrotako luzera du.

80 cm-ko harrizko baranda du albo bietan eta puntu gorenean bideak 2,80 metroko zabalera badu ere muturretan 5,30 eta 5,90 m ditu.

 Erreferentziak 

 Kanpo estekak 

Kategoria:XIV. mendeko zubiak
Kategoria:XV. mendeko zubiak
Kategoria:Andorrako zubiak